# 1 Predmet zákazky

1.1 Predmetom zákazky je dodanie dvoch nových výbuchových komôr určených na uskladňovanie a prepravu nebezpečných predmetov s možnosťou ich výbuchu, podľa špecifikácie uvedenej v tabuľke č. 1 Technická špecifikácia predmetu zákazky.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Kriminalistický a expertízny ústav Policajného zboru, Sklabinská ul. č. 1, Bratislava,

- konfigurácia a inštalácia na mieste plnenia, ako aj overenie a preukázanie plnej funkčnosti,

- odovzdanie technickej dokumentácie a záručných listov,

- zaškolenie zamestnancov verejného obstarávateľa na obsluhu,

- poskytovanie záručného servisu.

1.2 Technické parametre, funkcionality, resp. vlastnosti požadovaného predmetu zákazky uvedené v tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Súčasťou tovaru musí byť technická dokumentácia, obsahujúca najmä technický popis, návod na obsluhu. Technická dokumentácia je vyhotovená v slovenskom alebo v českom jazyku.

1.4 Tovar musí byť nový, nepoužívaný, nepoškodený. Tovar nesmie byť recyklovaný, repasovaný, renovovaný.

1.5 Verejný obstarávateľ si vyhradzuje právo prevziať iba tovar funkčný, bez zjavných chýb, dodaný v kompletnom stave. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

**Tabuľka č. 1 Technická špecifikácia predmetu zákazky**

|  |
| --- |
| Výbuchové komory |
| Množstvo: 2 ks |
| **Požadované funkcionality, technická špecifikácia a parametre** | **Uchádzač uvedie skutočnú špecifikáciu dodávaného tovaru - vlastný návrh plnenia**  |
| Názov, model, typ, označenie, ponúkaného výrobku. |  |
| Výrobca. |  |
| Požadované parametre | - - - |
| Uzatvárateľný kontajner na uloženie a prepravu nebezpečných predmetov s možnosťou výbuchu. |  |
| Kontajner musí mať možnosť uloženia a upevnenia na podlahu ložného priestoru motorového alebo prípojného vozidla. |  |
| Otváranie kontajnera musí byť zabezpečené odsunutím alebo odklopením uzatváracej časti. |  |
| Otváranie a zatváranie manuálne alebo elektricky ovládané operátorom.  |  |
| Kontajner musí obsahovať vnútorné lôžko, aby vkladaný predmet neprichádzal do priameho kontaktu so stenami kontajnera.  |  |
| Vstupný otvor musí umožňovať vkladanie predmetu z bočnej, alebo zadnej strany kontajnera. |  |
| Minimálna hmotnosť výbušniny (TNT), ktorej výbuch kontajner vydrží bez poškodenia 1 kg. |  |
| Maximálna hmotnosť celého systému ~~500 kg~~.1 000 kg. |  |
| Maximálna dĺžka celého systému v prepravnej polohe 2 000 mm. |  |
| Maximálna šírka celého systému v prepravnej polohe ~~1 000 mm~~. 1 200 mm. |  |
| Maximálna výška celého systému v prepravnej polohe 1 300 mm. |  |
| Minimálne rozmery predmetu, ktorý je možné do kontajnera vložiť 500 x 400 x 200 mm (D x Š x V). |  |
| Uveďte zoznam dodávky vrátane doplnkov, príslušenstva, náhradných dielov. |  |
| Záruka minimálne 2 roky. |  |
| Miesto dodania Bratislava. |  |

Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

2.1 **Prílohu č. 1 Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*** **Uchádzač uvedie skutočnú špecifikáciu dodávaného tovaru - vlastný návrh plnenia“**. **Uchádzač identifikuje** (minimálne požadované technické špecifikácie, parametre a funkcionality požadované verejným obstarávateľom, výrobcu a model) **ponúkaný tovar a uvedie špecifikáciu dodávaného tovaru – vlastný návrh plnenia**.

2.2 **Uchádzač zároveň s vlastným návrhom plnenia predloží katalógový alebo technický list k výrobku** poskytujúci informácie o technickej špecifikácii a prevádzke výrobku, z ktorých verejný obstarávateľ bude môcť posúdiť splnenie požadovaných technických parametrov.

*ĎALŠIE INFORMÁCIE PRE UCHÁDZAČOV*

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technické normy, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.